WEEE

WEEE (Waste Electrical and Electronic Equipment) er et EU-direktiv som i korthet går ut på at produsenter av elektriske og elektroniske produkter er ansvarlige for innsamling og gjenvinning av produktene når de leveres som avfall.

Elektriske og elektroniske produkter, såkalte EE-produkter, er en omfattende og sammensatt gruppe produkter. Eksempler på EE-produkter er støvsugere, komfyrer, TV-apparater, PC-er, kopimaskiner, mobiltelefoner, lysstoffrør, kabler og ledninger. De fleste EE-produkter inneholder helse- og miljøfarlige stoffer, som PCB, bromerte flammehemmere og kvikksølv, i varierende mengder. Når de skal kastes, er det derfor viktig at de samles inn og behandles på en forsvarlig måte.

 Kilder 
 www.canon.no
 www.evm.no

 Eksterne lenker 
 Miljøstatus i Norge: EE-avfall

Kategori:Gjenvinning
Kategori:EU-direktiver